Document ID: /roh_data/filtered/fineweb-2-filterrobots_roh.jsonl.gz/41372

L'iniziativa da renta dals giuvens liberals vegn senza cuntraproposta avant il pievel. L'iniziativa pretenda che la vegliadetgna da pensiun vegn auzada succesivamain sin 66 onns. Suenter duai ella vegnir adattada a las aspectativas da vita.
Quai ha il Cussegl naziunal renvià. Atgnamain avev'el concludì l'emna passada d'elavurar ina cuntraproposta cun in frain da daivets per l'AVS. La cumissiun cumpetenta è dentant stada da l'avis ch'il temp per elavurar ina cuntraproposta saja memia curt, uschia che l'iniziativa da renta vegn senza cuntraproposta avant il pievel.